السلام عليكم ورحمة الله وبركاته
شخبار الاخوه والاخوات يارب الجميع بخير
رافكته عمر من جان عمري اليوم
صاحبته بوفه مايوم ذليته
سميته ونستي الراحه بس وياه
ومو فارشله كطن لا عالراس خليته
اتيه بدونه اكول وعنه لاماروح
ورخصت الهواي وهو غليته
اضحك استحي اخجل اكولن عيب
عايش هو بيه خاف يكول اذيته
اصفن والدمع عالوجنه يمشي بنار
واكول لخاطره يمكن على نيته
اخذ مني اخذ مارحم بيه بيوم
وماخذني عتابي بيوم حد بيته
عيشني بحلم وادري الحقيقه اوهام
وباقي اعله الوهم مايوم عديته
راكم كل جروحه بعتبة احله سنين
وصرخ بيه حنيني ولاجني سمعيته
ناصي وماكلتله انت حد الكاع
اباوعله ومدنك بس بعيني عليته
ماهمني الخصرته الصار بيه الوان
اكول المهم هو ونذل تاليته
طمع بيه واكل من عندي احله ايام
وخلاني بحسرتي وهضم حنيته
شجاك وليش كلي تعاند وياي
ما كفاك جرحي بدمعي ربيته
شجاك وليش كلي النوم عني يروح
ماكفه ضواها العين واطفيته
درحم نفس يصعد قلق كلش خاف
مايلكه اليرده بحضن نفسيته
بسك ياحزن تيهت مني الراي
ادور عالفرح بس تالي ملكيته
ما باقي بحياتي غير بس صفنات
تاخذني غصب للماتمنيته
بقلـــمي
اخوكم حسين الطائي
حصرياً لمنتديات قلب العراق
الساعه
6:00
عصراً
6\ 9\2012
لا احلل نقلها ولا بارك الله يوماً بسارقها